Hesekiele 21 | Beibele Inthaneteng | Phetolelo ya Lefase le Lefsa
21 Lentšu la Jehofa la tšwela pele la ntlela, la re:
2 “Morwa wa motho, lebiša sefahlego sa gago Jerusalema gomme o bolele+ o lebeletše mafelong a makgethwa,+ o porofetele mmu wa Isiraele.+
3 O botše mmu wa Isiraele o re: ‘Se ke seo Jehofa a se boletšego: “Ke nna yo ke lwa le wena,+ ke tla khwamola tšhoša ya ka segatleng sa yona+ gomme ka bolaya moloki gotee le yo kgopo go wena.+
4 Ka gona tšhoša ya ka e tla tšwa segatleng sa yona e tšwela nama ka moka go tloga ka borwa go ya ka leboa, e le gore ke bolaye moloki gotee le yo kgopo go wena.+
5 Bohle ba nama ba tla tseba gore nna Jehofa, ke khwamotše tšhoša ya ka segatleng sa yona.+ E ka se sa boela morago.”’+
6 “Ge e le wena morwa wa motho, fegelwa o thothomele le matheka.+ Fegelwa mahlong a bona o kwele bohloko.+
7 E tla re ge ba go botšiša ba re: ‘O fegelelwa’ng?’+ Wena o re: ‘Ke fegedišwa ke pego.’+ Gobane tša yona di tla direga+ gomme pelo e nngwe le e nngwe e tla boifa,+ diatla ka moka di tla lekelela, moya o mongwe le o mongwe o tla nyama gomme matolo ka moka a tla rotha meetse.*+ ‘Tsebang gore se se tla direga+ sa ba sa phethagala,’ o re’alo Mmuši Morena Jehofa.”
8 Lentšu la Jehofa la tšwela pele la ntlela, la re:
9 “Morwa wa motho, porofeta o re: ‘Se ke seo Jehofa a se boletšego: “Ba botše o re: ‘Tšhoša, tšhoša!+ E louditšwe+ e bile e phadimišitšwe.
10 E louleditšwe go bolaya; e phadimišeditšwe gore e gadime.’”’”+
“Eupša na re hlalale?”+
“‘Na tšhoša e gana molamo+ wa morwa wa ka,+ go etša ge e gana sehlare se sengwe le se sengwe?+
11 “‘Ke mo neile yona gore a e phadimiše, e le gore a e kgatikanye ka seatla. Tšhoša ye e louditšwe, e bile e phadimišeditšwe gore e gafelwe seatleng sa mmolai.+
12 “‘Wena morwa wa motho, lla o be o golole,+ ka gobane tšhoša e tletše go lwa le batho ba ka;+ e tletše go lwa le dikgošana tša Isiraele ka moka.+ Tšona di lahletšwe tšhošeng le batho ba ka.+ Ka gona phasola serope.+
13 Gobane go dirilwe tlhahlobo,+ gomme go thwe’ng ge e ba e gana le molamo?+ O ka se dule o le gona,’+ o re’alo Mmuši Morena Jehofa.
14 “Ge e le wena morwa wa motho—porofeta, o bethantšhe diatla,+ gomme o bušeletše gararo+ o re: ‘Tšhoša!’ Ke tšhoša ya ba bolailwego ka sehlogo. Ke tšhoša ya motho wa maemo yo a bolailwego ka sehlogo. E ba dikaneditše.+
15 Ke tlo bolaya ka tšhoša, e le gore pelo e boife+ le gore bao ba wišitšwego dikgorong tša bona ka moka ba ate.+ Joo, e a gadima, e phadimišeditšwe go bolaya!+
16 Eba bogale;+ eya ka go le letona! Itokiše; eya ka go le letshadi! Leba kae le kae moo sefahlego sa gago se lebeletšego gona!
17 Le nna ke tla bethantšha diatla tša ka+ gomme ka phohliša+ pefelo+ ya ka. Nna Jehofa ke boletše.”
18 Lentšu la Jehofa la tšwela pele la ntlela, la re:
19 “Ge e le wena morwa wa motho, ithulele ditsela tše pedi gore tšhoša ya kgoši ya Babilona e tsene.+ Bobedi bja tšona di ye nageng e tee, sešupatsela sona se dirwe;+ se dirwe mathomong a tsela e yago motseng.
20 O thule tsela ya gore tšhoša e tsene Raba+ ya barwa ba Amoni, e nngwe e tsene Juda, e lego Jerusalema e šireleditšwego.+
21 Gobane kgoši ya Babilona e eme magahlanong a ditsela, moo ditsela tše pedi di thomago gona, e le gore e retologele bonogeng.+ E nogile ka go tšokotša mesebe. E nogile ka go botšiša modingwana wa lapa;*+ ya noga ka go lebeledišiša sebete.
22 E nogile ka Jerusalema ka seatla sa yona sa le letona gore e bee dithubamerako,+ e bule molomo e le gore e bolaye ka sehlogo, e hlabe mokgoši,+ e bee dithubamerako hleng ga dikgoro, e age legora la go rakelela le morako wa go rakelela.+
23 Pele ga mahlo a bona bonoge bjoo bo etša bja maaka+—bona bao ba ba enetšego dikeno;+ le gona e gopola molato wa bona+ e le gore ba swarwe.+
24 “Ka gona se ke seo Mmuši Morena Jehofa a se boletšego: ‘Ka ge le dirile gore molato wa lena o gopolwe ka gore dikarogo tša lena di utollwe, e le gore dibe tša lena di bonwe go ya ka mediro ya lena ka moka, le ka baka la go gopolwa ga lena,+ gona le tla gogwa ka seatla.’+
25 “Ge e le wena kgošana e gobetšego o šoro le e kgopo+ ya Isiraele,+ yeo letšatši la yona le tlilego nakong ya go dirwa ga molato wa mafelelo,+
26 se ke seo Mmuši Morena Jehofa a se boletšego: ‘Rola tuku le mphapahlogo.+ Dilo tše di ka se sa ba ka tsela yeo.+ Phagamiša yo a lego tlase+ gomme o kokobetše yo a phagamego.+
27 Ke tla o senya, ka o senya, ka ba ka o senya.+ Ge e le wona e ka se sa ba wa motho go fihlela go etla yo a nago le tshwanelo ya molao+ gomme ke tla mo nea wona.’+
28 “Wena morwa wa motho, porofeta o re: ‘Se ke seo Mmuši Morena Jehofa a se boletšego mabapi le bana ba Amoni le mabapi le kgobošo ya bona.’ O bolele o re: ‘Tšhoša, tšhoša yeo e khwamoletšwego polao, yeo e phadimišeditšwego gore e gadime e le gore e bolaye,+
29 ka ge ba go bonela dipono tša maaka, ka ge ba go nogela tša maaka,+ e le gore ba go bee melaleng ya ba bolailwego ka sehlogo, batho ba kgopo bao letšatši la bona le tlilego nakong ya go dirwa ga molato wa mafelelo.+
30 Tšhoša a e bušetšwe segatleng sa yona. Ke tla go ahlolela moo o tšwago gona,+ nageng ya setlogo sa gago.
31 Ke tla go tšhollela bogale bja ka. Ke tla go butšwetša ka mollo wa kgalefo ya ka+ gomme ka go gafela diatleng tša banna ba hlokago tlhaologanyo, tšona ditsebi tša go senya.+
32 O tla ba dikgong tša mollo.+ Madi a gago a tla ba gare ga naga. O ka se sa gopolwa, gobane nna Jehofa ke boletše.’”+
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D26%26Chapter%3D21%26wtlocale%3DSE%26srcid=share⊂ject=Bala Beibele Inthaneteng